
Sfântul mucenic Ignatie este copilul acela, pe care, luându-l în braţe Domnul, a 


zis apostolilor: "De nu vă veţi întoarce şi nu veţi fi precum copiii, nu veţi intra în 
Împărăţia Cerurilor. Și cine va primi un prunc ca acesta în numele meu, pe 
mine mă primeşte. ” (Matei, 18,3,5). 


&&& 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 


Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 





facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 

Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 





Mărturisesc un botez întru iertarea păcatelor, 
Aştept învierea morților şi viaţa veacului ce va să fie. Amin ! 


Troparul Sfântului Ignatie 'Teoforul: Şi părtaş obiceiurilor şi următor scaunelor 
apostolilor fiind, lucrare ai aflat, de Dumnezeu insuflate, prin suirea privirii la cele 
înalte. Pentru această cuvântul adevărului drept învățând şi prin credință răbdând 
până la sânge, sfințite mucenice Ignatie, roagă-te lui Hristos Dumnezeu să mân- 
tuiască sufletele noastre. 


Condacul 1 
Sosit-a astăzi bucurie şi mângâiere tuturor drept-credincioşilor creştini la prăz- 
nuirea dumnezeiescului ierarh şi mucenic Ignatie, pe care din copilărie 

şi a cărui fericită inimă 
sălaş Cuvântului s-a arătat, Pe acesta toţi, cu evlavie cinstindu-l, aşa să strigăm: 
Bucură-te, Sfinte Ienatie de Dumnezeu purtătorul care pe lisus Hristos în inimă 
L-ai purtat! 


Icosul 1 

Îngerească viaţă pe pământ ai petrecut, dumnezeiescule ierarhe Ignatie, cu văpaia 
dragostei lui Hristos inima ta aprinzând, cu gura şi cu limba, în toată vremea şi 
locul, slavoslovind; pentru care şi noi te lăudăm, zicând: 

Bucură-te, al ierarhilor şi mucenicilor mare soare; 

Bucură-te, adevăratule lucrător al rugăciunilor celor gândite; 

Bucură-te, sălaşule cuvântător, care pe lisus Hristos în inimă L-ai purtat, 
Bucură-te, biserică vie a marelui Împărat; 

Bucură-te, că şi pe a ta inimă jertfă lui Dumnezeu o ai sfinţit; 

Bucură-te, căci cu inima crezând, cu gura pe Hristos la arătare luminat L-ai pro- 
povăduit; 

Bucură-te, că din copilărie ai fost ales şi chemat de Hristos; 

Bucură-te, stâlp al Bisericii mult luminos; 

Bucură-te, vasule ales, care lui Pavel te-ai asemănat; 

Bucură-te, că numele lui Hristos înaintea păgânilor l-ai purtat; 

Bucură-te, că de la "fiul tunetului", dreapta credinţă ai învăţat; 

Bucură-te, Sfinte Ienatie de Dumnezeu purtătorul care pe lisus Hristos în inimă 
L-ai purtat! 


Condacul al 2-lea 
Ales ai fost spre păstorire, cu sfatul tuturor Sfinților apostoli, unde cu râvnă 
apostolească foarte te-ai ostenit şi talantul cel dat ţie l-ai înmulțit. Făclie mult 





luminoasă în sfeşnicul bisericii ai fost şi pe mulți i-ai învăţat a cânta lui Hristos: 
Aliluia! 


Icosul al 2-lea 

Aşezat-ai prea frumoasa rânduială de slavoslovie Biserica lui Hristos, asemenea 
cetelor îngereşti pe care singur le-ai văzut în a ta descoperire, cu bună cuviinţă pe 
Dumnezeu slavoslovind; auzi-ne şi pe noi care te lăudăm pe tine aşa: 

Bucură-te, al Siriei şi al Antiohiei luminătorule; 

Bucură-te, al aşezămintelor apostoleşti cu sfinţenie păstrătorule; 

Bucură-te, desăvârşitule slujitor al tinerilor lui Hristos; 

Bucură-te, al Bisericii celei dreptmăritoare, sfeşnic mult luminos; 

Bucură-te, că în Antiohia, ucenicii lui Hristos creştini s-au numit; 

Bucură-te, că pe poporul cel nou cu cuvântul şi cu fapta l-ai povăţuit; 

Bucură-te, că pentru dragostea lui Hristos pe tine te-ai jertfit; 

Bucură-te, că prin lumina vieţii tale multe suflete ai luminat; 

Bucură-te, că prin uşa adevărului în staulul lui Hristos ai intrat; 

Bucură-te, că prin tine turma lui Hristos păşune bună a aflat; 

Bucură-te, că pe tine cuvântătoarea turmă foarte te-a ascultat, 

Bucură-te, Sfinte Ignatie de Dumnezeu purtătorul care pe lisus Hristos în inimă 
L-ai purtat! 


Condacul al 3-lea 

Stătut-ai, prea fericite, ca o nicovală a Duhului, cu multă răbdare în faţa tuturor 
necazurilor, a prigonitorilor care neîncetat te loveau şi pentru toate mulţumeai lui 
Dumnezeu, care te întărea pe tine, spre a-l cânta Lui: Aliluia! 


Icosul al 3-lea 

Auzind împăratul Traian că tu eşti numit purtător de Dumnezeu, te-a întrebat pe 
tine: "Ce înseamnă această numire?" La care întrebare cu mare îndrăzneală i-ai 
răspuns şi nedumeririi lui cu înţelepciune i-ai descoperit taina; pentru care pri- 
meşte, te rugăm, şi de la noi aceste smerite cântări: 

Bucură-te, că prin scurte cuvinte lui i-ai arătat; 

Bucură-te, că ce înseamnă "purtător de Dumnezeu" pe el l-ai învăţat; 

Bucură-te, că la întrebarea împăratului Traian ai răspuns luminat; 

Bucură-te, că pe împăratul Traian pentru a lui nedumerire l-ai mustrat; 

Bucură-te, că pe zeii lui cei mincinoşi deşertăciune i-ai arătat, 

Bucură-te, că Traian împăratul de a ta bărbăţie s-a minunat; 

Bucură-te, că Taina întrupării Cuvântului, lui Traian i-ai propovăduit; 

Bucură-te, că de mântuitoarele Patimi ale lui Hristos tu i-ai vorbit; 

Bucură-te, că şi prea slăvita înviere a lui Hristos lui o ai vestit; 





Bucură-te, că minunile lui Dumnezeu înaintea împăraţilor le-ai arătat; 

Bucură-te, că de furia lui Traian nu te-ai infricoşat; 

Bucură-te, că în dreapta credinţă ai rămas nemișcat; 

Bucură-te, Sfinte Ienatie de Dumnezeu purtătorul care pe lisus Hristos în inimă 
L-ai purtat! 


Condacul al 4-lea 

Văzând împăratul Traian marea ta îndrăzneală şi neclintirea de adevăr, foarte s-a 
mâniat pe tine, mărturisitorule al numelui lui Hristos, şi spre închisoarea temniţei 
te-a dat. Iar tu, fericite, cu mare bucurie ai primit hotărârea lui şi lui Hristos laudă 
I-ai dat, cântând: Aliluia! 


Icosul al 4-lea 

După a ta aruncare în temniţă, Traian împăratul toată noaptea nu a putut dormi, 
socotind întru sine cu ce fel de moarte te va pierde; iar tu, pătimitorule, îţi găteai a 
ta inimă spre a primi cu bucurie moartea pentru doritul tău lisus. Deci, cu cuviință 
şi noi către tine zicem așa: 

Bucură-te, că numele lui lisus Hristos înaintea lui Traian cu mare îndrăzneală L-ai 
mărturisit; 

Bucură-te, că de a ta bărbăţie şi îndrăzneală a rămas uimit; 

Bucură-te, căci cu ai săi sfetnici s-a sfătuit spre a ta pierzare; 

Bucură-te, că şi tu cu mare sete aşteptai moartea fără înspăimântare; 

Bucură-te, că auzind tu această hotărâre foarte te-ai bucurat; 

Bucură-te, că spre mâncarea fiarelor pe tine te-au osândit; 

Bucură-te, că cei păstoriți de tine, auzind a ta osândire spre moarte, foarte s-au 
întristat; 

Bucură-te, că tu pe toţi cu cuvinte de îmbărbătare foarte i-ai mângâiat; 

Bucură-te, că de la Antiohia la Roma ai fost trimis fiarelor spre mâncare; 
Bucură-te, că pe a ta cuvântătoare turmă o ai binecuvântat la plecare; 

Bucură-te, căci cu mare fierbinţeală la a ta plecare, pentru Biserică te-ai rugat; 
Bucură-te, Sfinte Ienatie de Dumnezeu purtătorul care pe lisus Hristos în inimă 
L-ai purtat! 


Condacul al 5-lea 

Tânguitu-s-a cu amar la a ta plecare din Antiohia, toată mulţimea bine credin- 
cioşilor, şi pe tine, iubitul ei păstor, cu lacrimi te-a petrecut. Iar tu, prea înțelepte, 
pe toţi 1-ai învăţat să nu slăbească în dreapta credinţă şi pentru toate să dea slavă lui 
Dumnezeu, cântând: Aliluia! 


Icosul al 5-lea 





Venit-au, după porunca împărătească, zece ostaşi aspri şi nemilostivi, care cu mare 
mânie legându-te în lanţuri, te-au dus la corabie; şi aşa, spre chinuri ai început a 
călători. lar creştinii cei binecredincioşi, cu silința inimii, te lăudau, zicând aşa: 
Bucură-te, păstorul nostru cel bun şi iubit; 

Bucură-te, că a ta călătorie spre cer acum a sosit; 

Bucură-te, că această sfântă călătorie tu foarte o ai dorit; 

Bucură-te, că din Seleucia plecând, la Smirna ai sosit; 

Bucură-te, că tu acolo cu Sfântul Policarp te-ai întâlnit; 

Bucură-te, că de vorbirea cu el tu foarte te-ai mângâiat; 

Bucură-te, că fericitul Policarp ale tale lanţuri le-a sărutat; 

Bucură-te, că preoţii şi clericii cu lacrimi au udat lanţurile tale; 

Bucură-te, că mulţimea creştinilor, văzându-te legat, se tânguia cu jale; 

Bucură-te, că mulţi, văzând lanţurile tale, spre mărturisire s-au îmbărbătat; 
Bucură-te, că toţi cu umilinţă şi cu dragoste te priveau când de la ei ai plecat; 
Bucură-te, că a nu te uita în ale lor sfinte rugăciuni, pe toţi i-ai rugat; 

Bucură-te, Sfinte Ienatie de Dumnezeu purtătorul care pe lisus Hristos în inimă 
L-ai purtat! 


Condacul al 6-lea 
Arzând cu dorirea de a pătimi pentru numele lui Hristos, foarte ai rugat prin 


scrisoare pe creştinii cei din Roma a nu pune piedică la a ta sfântă alergare şi cu 
mare bucurie aşteptând ziua chinuirii tale, cântau lui Dumnezeu laudă din inimă: 
Aliluia! 


Icosul al 6-lea 

Sfătuit-ai pe bunii creştini să nu arate către tine dragoste deşartă, spre a te cruța şi a 
te vedea viu cu trupul ca mai vârtos cu toţii să se roage spre a-ţi dărui ţie Dumne- 
zeu răbdare până la sfârşit; iar noi, păcătoşii, cinstind a ta sfântă dorire, zicem către 
tine aşa: 

Bucură-te, pătimitorule al bunei credinţe, cel cu dor înfocat; 

Bucură-te, căci cu fierbinţeala credinţei tale lui Petru te-ai asemănat; 

Bucură-te, că asemenea lui Pavel, la Roma plecând, cu lanţuri ai fost legat; 
Bucură-te, că pe feciorelnicul Evangheliei cu dragoste l-ai urmat; 

Bucură-te, că dulceţile acestui veac pe tine nu te-au biruit; 

Bucură-te, că pentru dragostea lui lisus Hristos întru feciorie ai vieţuit; 

Bucură-te, că slava veacului de acum o ai trecut cu vederea; 

Bucură-te, că slava veşnicelor bucurii ţi-au fost ție mângâierea; 

Bucură-te, că pentru adevărata fericire, pururea te întăreai cu darul; 

Bucură-te, păstorule cel adevărat al turmei tale; 

Bucură-te, că în suferinţele tale pe Duhul cel Sfânt îl aveai mângâietor; 





Bucură-te, că lui lisus, Păstorul cel Mare, ai fost următor; 
Bucură-te, Sfinte Ienatie de Dumnezeu purtătorul care pe lisus Hristos în inimă 
L-ai purtat! 


Condacul al 7-lea 

Zis-al, fericite, că "de la Siria până la Roma pe pământ şi pe apă cu fiarele mă 
lupt", arătând prin aceasta cruzimea şi sălbăticia ostaşilor celor păgâni de a spori 
chinurile tale. Dar tu, răbdătorule de chinuri, mulţumeai lui Dumnezeu, care te 
întărea în răbdare, şi cântai: Aliluia! 


Icosul al 7-lea 

Arătat-ai, omule al lui Dumnezeu, că creştinătatea nu este numai un lucru al 
sfătuirii, ci mai ales al măririi de suflet şi al suferinţei pentru adevăr; căci prin 
suferință ai dovedit tăria credinţei. Te rugăm, auzi-ne şi pe noi, cei neputincioşi, 
care te lăudăm aşa: 

Bucură-te, că tu ca cerbul spre izvoarele apelor, spre chinuire alergai; 

Bucură-te, că pe creştinii cei din Roma prin scrisori foarte îi rugai; 

Bucură-te, căci aşa le ziceai: Nimeni din voi să nu îndrăznească! 

Bucură-te, căci o dorire aveai, de la mâncarea fiarelor să nu te oprească; 

Bucură-te, căci pe toate cele de aici le-ai socotit deşertăciune; 

Bucură-te, că moartea cea pentru Hristos ai socotit-o înţelepciune; 

Bucură-te, că te-ai silit pe cât a fost cu putinţă; 

Bucură-te, că de o mie de ori doreai să mori dragostea credinţei şi pentru dreapta 
credinţă; 

Bucură-te; că pe stăpânitorul veacului de acum prin suferinţă l-ai biruit; 

Bucură-te, că pentru dragostea lui Hristos răbdare ai avut până la sfârşit; 

Bucură-te, că prin dragoste dumnezeiască faptele credinţei le-ai arătat; 

Bucură-te, căci cu sete arzătoare în calea dumnezeieştilor porunci ai alergat; 
Bucură-te, Sfinte Ienatie de Dumnezeu purtătorul care pe lisus Hristos în inimă 
L-ai purtat! 


Condacul al 8-lea 

Purtătorule de Dumnezeu, Ignatie, purtat-ai neîncetat pe a ta limbă numele lui 
lisus Hristos; avut-ai de-a pururea în minte prezenţa Lui, iar în inimă sete de 
dragostea Lui, prin care gânditor şi simţitor îl lăudai pe EI, strigând: Aliluia! 


Icosul al 8-lea 

Călătorit-ai, Sfinte mucenice, cu mare osteneală şi necazuri prin Troada şi Neapoli, 
apoi prin Filipopoli şi Macedonia, sfătuind şi întărind pe creştinii cei de acolo; iar 
noi nevrednicii, cinstind mucenicia ta şi călătoria cea spre moarte, zicem aşa: 





Bucură-te, căci cu mare îndrăzneală, în legături fiind, cuvântul lui Dumnezeu l-ai 
mărturisit; 

Bucură-te, că prin scrisoare, pe creştinii cei de acolo foarte i-ai întărit; 

Bucură-te, că pe tine legat în lanţuri te-au văzut, pentru dragostea lui Hristos; 
Bucură-te, căci creştinii cei din Macedonia cu inima îndurerată te priveau; 
Bucură-te, că urmele sfintelor tale picioare cu lacrimi le sărutau; 

Bucură-te, că prin cuvintele tale ei tare s-au îmbărbătat,; 

Bucură-te, că pentru ei şi pentru Hristos sufletul ţi-ai pus; 

Bucura-te, jertfă vie şi cuvântătoare a lui Hristos Iisus; 

Bucură-te, apărătorule al dreptei credinţe prea înfocat; 

Bucură-te, pătimitorule al lui Hristos cel mult încercat; 

Bucură-te, Sfinte Ienatie de Dumnezeu purtătorul care pe lisus Hristos în inimă 
L-ai purtat! 


Condacul al 9-lea 

Trecut-ai, pătimitorule, în a ta călătorie, pe marea Adriatică şi a Tirului, sosind în 
Puteoli, unde cu mare dragoste ai fost întâmpinat de bunii creştini cei de acolo, pe 
care mult i-ai sfătuit să fie tari şi statornici în credinţa lui lisus Hristos şi să-l cânte: 
Aliluia! 


Icosul al 9-lea: 

Ajuns-ai, purtătorule de Dumnezeu, Ignatie, la Roma, unde, împreună cu scrisorile 
împăratului te-au predat ostaşii eparhului cetății; iar după ce au citit scrisorile cu 
poruncile ce le dădea împăratul, au pregătit fiarele spre a ta mâncare. Noi, de 
aceasta aducându-ne aminte, zicem aşa: 

Bucură-te, că în toată Roma, vestea sosirii tale creştinii o au auzit; 

Bucură-te, că toţi ziceau: Episcopul Siriei la noi a venit; 

Bucură-te, căci creştinii în taină se adunau; 

Bucură-te, căci cu bucurie şi cu întristare de a ta venire vorbeau; 

Bucură-te, că în locul unde erai, cu toţii s-au adunat; 

Bucură-te, că pe tine în lanţuri, pentru Hristos, te-au văzut legat; 

Bucură-te, căci ei au înţeles că spre mâncarea fiarelor eşti pregătit; 

Bucură-te, că aceasta înțelegând cu inima lor, toți au pătimit; 

Bucură-te, căci cu a ta mâncare de fiare, eparhul pe creştinii cei din Roma voia să-i 
înfricoşeze; 

Bucură-te, că în temniţă pentru lisus Hristos erai ţinut legat; 

Bucură-te, Sfinte Ionatie de Dumnezeu purtătorul care pe lisus Hristos în inimă 
L-ai purtat! 


Condacul al 10-lea 





Adunatu-s-a mare mulţime de popor din toată cetatea Romei, auzind că episcopul 
Siriei va fi dat spre mâncarea fiarelor. lar tu, purtătorule de Dumnezeu, Ignatie, 
având în a ta inimă pe lisus Hristos, aşteptai cu linişte şi cu bucurie mult doritul tău 
ceas şi prin neîncetată rugăciune a inimii, gânditor strigai lui Dumnezeu: Aliluia! 


Icosul al 10-lea 

Adusu-te-au ostaşii în privelişte pe tine, prea fericite, spre a te da fiarelor mâncare. 
Împlinitu-s-a a ta sfântă dorire, pentru care mai înainte ziceai "'Grâu sunt şi voiesc 
Să mă macin de dinţii fiarelor spre a mă face pâine dulce Preasfintei Treimi!", 
iar noi, smeriţii, însoţind gânditor a ta sfântă dorire, zicem aşa: 

Bucură-te, că în privelişte spre mâncarea fiarelor acum te-au adus; 

Bucură-te, că în acest ceas, în cămara inimii tale vorbeai cu Iisus; 

Bucură-te, că leii flămânzi spre a ta mâncare pregătiţi erau; 

Bucură-te, că acum cu spaimă şi cu mirare privitorii aşteptau; 

Bucură-te, că în acel moment tu cu sete dumnezeiască i-ai aşteptat; 

Bucură-te, că intrând în arenă, către popor cu mare glas ai strigat; 

Bucură-te, că în faţa a toată mulțimea, adevărul l-ai arătat; 

Bucură-te, că pe lisus Hristos L-ai mărturisit luminat; 

Bucură-te, că pe EI L-ai arătat că este Dumnezeu adevărat; 

Bucură-te, că încă sfânta mărturisire pe buze o aveai când leii veneau spre tine 
urlând; 

Bucură-te, că în acel minut leii pe tine te-au sfâşiat; 

Bucură-te, că acum sfântul tău suflet spre cer a zburat; 

Bucură-te, Sfinte Ienatie de Dumnezeu purtătorul care pe lisus Hristos în inimă 
L-ai purtat! 


Condacul al 11-lea 

Făcutu-s-a mormânt, sfântului tău trup, pântecele leilor, iar cerul cămară prea cu- 
rată s-a pregătit pentru fericitul tău suflet, unde ajungând, pururea pe Dulcele tău 
lisus ÎL vezi şi acolo împreună cu toate cetele Îngerilor şi ale sfinţilor Îl lauzi pe EI, 
cântând: Aliluia! 


Icosul al 11-lea 

Minune mare şi prea dorită s-a văzut la sfârşitul tău, Sfinte mucenice Ignatie, căci 
leii mâncând sfântul tău trup, după cum singur mult ai dorit, inima ta întreagă şi 
neatinsă a rămas spre a se arăta tuturor adevărul cel de tine mărturisit; pentru care, 
noi, slăvind dumnezeiasca Pronie, către tine zicem aşa: 

Bucură-te, că acum dorirea ta a luat sfârşit; 

Bucură-te, că acum, grâule al lui Dumnezeu, dinţii fiarelor te-au măcinat; 
Bucură-te, că inima ta cea de Dumnezeu iubitoare, leii nu o au mâncat; 





Bucură-te, că spre mustrarea necredincioşilor Dumnezeu pe ea o a păstrat; 
Bucură-te, că pe a ta inimă păgânii cu sabia în două o au despicat; 

Bucură-te, că la despicarea inimii tale mare minune s-a arătat; 

Bucură-te, 

Bucură-te, căci cu slove de aur scria 

Bucură-te, Ignatie, grâul cel de Hristos semănat; 

Bucură-te, că pentru dragostea lui Hristos de dinţii fiarelor te-ai măcinat; 
Bucură-te, pâinea marelui Împărat; 

Bucură-te, Sfinte Ienatie de Dumnezeu purtătorul care pe lisus Hristos în inimă 
L-ai purtat! 


Condacul al 12-lea 

Dar au rămas Bisericii lui Hristos unele din oasele tale pe care leii nu le-au mâncat 
şi, pe acestea ca pe o vistierie de mult preţ adunându-le, cu mare bucurie bine 
credincioşii le sărutau şi pe Dumnezeu, cel ce te-a întărit pe tine până la sfârşit, Îl 
lăudau, zicând: Aliluia! 


Icosul al 12-lea: 

Serafim pururea înfierbântat de dragostea lui Dumnezeu ai fost tu pe pământ, 
dumnezeiescule Ignatie, marele nostru ierarh, cu duhul arzând de bucurie şi cu 
cutremur Domnului slujind; pentru care şi noi, nepricepuţii, îndrăznim a te lăuda 
pe tine, zicând: 

Bucură-te, căci tu pe Dumnezeu din toată inima, cugetul şi puterea ta L-ai iubit; 
Bucură-te, căci tu cea dintâi poruncă prin a ta vieţuire cu lucrul o ai împlinit; 
Bucură-te, că inima, mintea şi limba de-a pururea în rugăciune le aveai; 

Bucură-te, că prin rugăciunile tale cele de foc, pururea cu duhul ardeai; 

Bucură-te, că prin gânditoarea rugăciune a inimii tale, dorul lui Dumnezeu pururea 
îl aprindeai; 

Bucură-te, că prin uimire şi robia minţii, în cer cu inima te suiai; 

Bucură-te, că prin limba ta, pururea numele lui Hristos ai purtat 

Bucură-te, că în inima ta pururea prezenţa lui Dumnezeu ai păstrat; 

Bucură-te, că inima ta pururea după Dumnezeu a însetat; 

Bucură-te, că prin chinuri şi moarte, pildă desăvârşită turmei ai dat; 

Bucură-te, că spre moarte cu bucurie ai plecat; 

Bucură-te, Sfinte Ienatie de Dumnezeu purtătorul care pe lisus Hristos în inimă 
L-ai purtat! 


Condacul al 13-lea: 
O, prea fericite arhiereule al lui Hristos, Ignatie, pe care, în braţele cele prea sfinte, 
din copilărie Hristos te-a luat şi care toată viaţa ta pe EI în a ta inimă L-ai purtat; te 





rugăm să mijloceşti pentru noi, păcătoşii, către Preaînaltul Dumnezeu, ca să dobân- 
dim mila şi ajutorul Lui în toate zilele vieţii, şi în veacul cel viitor să ne învred- 
nicim a cânta împreună cu tine lui Dumnezeu: Aliluia! (de trei ori). 


Apoi se zice din nou: 


Icosul 1 

Îngerească viaţă pe pământ ai petrecut, dumnezeiescule ierarhe Ignatie, cu văpaia 
dragostei lui Hristos inima ta aprinzând, cu gura şi cu limba, în toată vremea şi 
locul, slavoslovind; pentru care şi noi te lăudăm, zicând: 

Bucură-te, al ierarhilor şi mucenicilor mare soare; 

Bucură-te, adevăratule lucrător al rugăciunilor celor gândite; 

Bucură-te, sălaşule cuvântător, care pe lisus Hristos în inimă L-ai purtat, 
Bucură-te, biserică vie a marelui Împărat; 

Bucură-te, că şi pe a ta inimă jertfă lui Dumnezeu o ai sfințit; 

Bucură-te, căci cu inima crezând, cu gura pe Hristos la arătare luminat L-ai pro- 
povăduit; 

Bucură-te, că din copilărie ai fost ales şi chemat de Hristos; 

Bucură-te, stâlp al Bisericii mult luminos; 

Bucură-te, vasule ales, care lui Pavel te-ai asemănat; 


Bucură-te, că numele lui Hristos înaintea păgânilor l-ai purtat; 

Bucură-te, că de la "fiul tunetului", dreapta credinţă ai învăţat; 

Bucură-te, Sfinte Ienatie de Dumnezeu purtătorul care pe lisus Hristos în inimă 
L-ai purtat! 


Condacul 1 
Sosit-a astăzi bucurie şi mângâiere tuturor drept-credincioşilor creştini la prăz- 
nuirea dumnezeiescului ierarh şi mucenic Ignatie, pe care din copilărie 

şi a cărui fericită inimă 
sălaş Cuvântului s-a arătat, Pe acesta toţi, cu evlavie cinstindu-l, aşa să strigăm: 
Bucură-te, Sfinte Ienatie de Dumnezeu purtătorul care pe lisus Hristos în inimă 
L-ai purtat! 





Părintele Sofian - Predică la Sfântul Ignatie Teoforul - “Să nu căutaţi să 
vorbiţi de lisus Hristos, dar să doriţi lumea. Mai bine este să taci şi să fii, 
decât să vorbeşti şi să nu fii!” 


“(...) Fraţi creştini, trec mereu zilele una după alta şi cu ele trecem şi noi. Fiecare 
zi este o treaptă sau un inel din lanţul vieţii noastre, cu fiecare zi ne apropiem de un 
capăt, de sfârşitul acestei vieți pământeşti şi, fără îndoială, ne apropiem de acel 


ocean al vieţii care este viaţa de dincolo de mormânt. Oricât ar trăi cineva de mult, 
totuşi, într-o bună zi, închide ochii aceştia pământeşti şi deschide alți ochi şi 
adeseori şi mulţi vom fi uimiţi ce vedem dincolo de mormânt, mai ales dacă nu ne- 
am deprins în viața aceasta pământească să privim şi dincolo. Într-adevăr, vom fi 
uimiţi văzând ce e dincolo. 


Şi mergând aşa prin viaţă, iată ne întâlnim în calendar cu un mare sfânt al Bisericii, 
Sfântul Ignatie Teoforul. Acest nume de Ignat e legat de un obicei tare urât, se taie 
porcii la Ignat. Nici o legătură între acest obicei şi marele martir, Sfântul Ignatie. A 
fost un sfânt lumină, un Sfânt dragoste, un sfânt martir cum puţini au fost de-a 
lungul vieţii creştine în lume, acest sfânt care era ca o flacără arzând de dorul de 
a mărturisi pe lisus Hristos (...) Sfântul Ignatie Teoforul face parte din grupa de 
sfinți ucenici ai apostolilor, care sunt urmaşii lor. De pildă, acest Sfânt Ignatie a 
fost sfințit arhiereu în Antiohia, unde a fost Sfântul apostol Petru. Şi tradiţia şi 
sfinții Părinţi după aceea spun că Sfântul Petru l-a sfinţit arhiereu în Antiohia. 
Antiohia cea mare era capitala Siriei şi capitala Orientului. Mai este o Antiohia a 
Turciei de astăzi, a Iconiei, un oraş mai mic. Aceasta însă era un oraş capitală, cu 
şcoli multe, civilizație multă, cultură multă, artă multă, un oraş vestit din 
antichitatea păgână şi creştină. 





Sfântul Ignatie are acest supra-nume de Teoforul. „Teofor” are două înţelesuri: pe 
de-o parte „purtat de Dumnezeu”, iar pe de altă parte „purtător de Dumnezeu”. 
Dacă aţi fost atenți la Evanghelia citită în seara aceasta când lisus - ca să 
potolească nişte discuţii între apostolii care vroiau să ştie cine o să fie mai mare în 
împărăţia lui Dumnezeu, gândind că lisus o să fie un mare cezar şi o să scape de 
păgâni şi de romani; se certau între ei cine o să stea de-a dreapta şi de-a stânga 
Mântuitorului - şi lisus răspunde, le spune la toți un exemplu care i-a uimit pe toți: 
;» Cine vrea să fie mai mare, să fie slugă tuturor”. 


Acesta e miezul învăţăturii creştine. lisus spune acest cuvânt şi la spălarea 
picioarelor apostolilor, în Joia Mare... spală picioarele ca să dea exemplu de mare 
smerenie, mare umilință. „Eu sunt învățătorul”, spune lisus, „iată, ce face 
învățătorul, să faceţi şi voi, aşa cum fac Eu, dacă vreţi să fiţi cu adevărat mari”. 
Mărirea se dobândeşte prin marea smerenie şi aceasta o dă ca lecţie lisus Hristos în 
toată învăţătura Sa şi expres în învățătura din seara aceasta, din Evanghelia 
Sfântului Marcu, în care lisus ia un copil în braţe şi le spune: „Dacă nu veți fi ca 
acest copil, nevinovat ca el, umil ca el, nu veţi intra în împărăţia lui Dumnezeu ”. 


Și aceasta însemnează „purtat de Dumnezeu”: l-a luat lisus din braţele mamei, sau 
de alături de mama sa, în braţe, l-a purtat lisus care era Dumnezeu; deci „purtat de 
Dumnezeu”, „Leofor”. 


Și mai este un alt înţeles al „Teoforului”, adică „purtător de Dumnezeu”: el însuşi, 
Ignatie, purta pe Dumnezeu în inima lui. Creştinii au explicat acest înţeles al doilea 
al Sfântului Ignatie Teoforul amintind că în circul din Roma, în nisip, unde a fost 
tăiat, sfâşiat de lei, a rămas inima nesfâşiată şi în ea, în inima Sfântului Ignatie era, 
cu litere de foc sau de aur, scris: lisus Hristos. Adică purta pe Dumnezeu în inima 
lui. Sfântul Ienatie purta pe Dumnezeu în inima sa şi era plin de dragostea de 
Dumnezeu. 


Dacă era el copilul pe care l-a luat lisus în braţe, asta a fost pe la anul 30, în era 
noastră creştină, şi până în timpul lui Traian, când suferă martiriul - Traian are 
războiul dacic pe la anul 106; după aceea, la 107, suferă martiriul Sfântul Ignatie - 
însemnează că a avut şaptezeci şi şapte de ani Sfântul Ignatie. 


Era mare conducător sufletesc în Antiohia, capitala aceasta a Orientului, când 
începuse din nou prigoana împotriva creştinilor, în timpul lui Traian care a cucerit 
Dacia şi a adus elementul latin în sângele neamului nostru, altoindu-l pe fondul 
dacic de la noi. Traian, după ce a cucerit Dacia, avea un război cu parții în Orient, 
plecând într-o campanie de la această Antiohie. Şi acolo i s-a spus de Ignatie că e 





un mare şef creştin care întoarce lumea de la zei la Dumnezeul lui. Şi atunci Traian 
dă un decret ca acest Ignatie să fie arestat, să fie dus la Roma şi acolo să fie 
executat. Însă nu oricum, ci dus în circ, circul din Roma, ca acolo să aibă multă 
publicitate şi să vadă romanii cum sunt pedepsiţi şefii creştinilor. Şi aşa a fost 
arestat Sfântul Ignatie. Traian şi-a continuat drumul său spre ran, unde erau parții, 
iar Sfântul Ignatie [a fost] arestat, înconjurat de zece ostaşi romani pe care îi 
numeşte leoparzi, [căci] erau foarte sălbatici cu el. 


[Pe] Sfântul Ignatie l-au arestat, l-au dus între suliți, între săbii până la Roma. A 
mers şi pe uscat şi pe apă, adică pe marea Mediterană până la Roma şi... din când 
în când, trecând pe uscat, străbătând de pildă Macedonia către țărmurile Italiei, pe 
marea Adriatică, trecând dincolo pe pământul Italiei, tot timpul a fost asuprit de 
aceşti paznici ai lui. Aceşti ostaşi, aceşti leoparzi, oameni răi, s-au purtat foarte urât 
cu el. În drumul de la Antiohia până la Roma, Sfântul Ignatie poposeşte mai ales în 
două locuri. întâi în Smirna, în oraşul 1 pe ţărmul Mării Egee, şi după aceea la 
Troa, Troada, vechea Troie a lui Ulise. Şi din aceste oraşe scrie scrisori. 


Primeşte delegaţii... [de la] toate bisericile din Asia, şase biserici mari din Asia; 
primeşte delegaţii de la episcopii lor şi le răspunde la fiecare [cu] câte o scrisoare. 
Şi aflând că se duce la Roma, toată această lume creştină care îl iubea foarte mult, 
a aranjat ca la Roma să se schimbe hotărârea, să nu fie ucis, să nu fie sfâşiat de 
fiare. ŞI a aflat Sfântul Ignatie şi a scris o scrisoare către romani, o scrisoare în 
care îi ruga pe creştinii din Roma, nu cumva să mijlocească ca el să nu fie sfâşiat 
de fiare, să nu fie martirizat în circul din Roma. Această scrisoare care este foarte 
frumoasă, de la inima lui arzătoare, scrie Renan - un autor francez, poate ştiţi, o 
Viaţă a lui lisus a scris-o el - că este cea mai aleasă bijuterie din literatură post- 
apostolică, adică pe la anul 100 după Hristos. Foarte frumoase cuvinte şi foarte de 
la inimă scrie acest Sfânt Ignatie către creştinii din Roma. Am să vă citesc la 
sfârşitul acestei expuneri pasaje din aceste scrisori ale Sfântului Ignatie, mai ales 
către romani. 


Ajuns la Roma, Sfântul Ignatie este ţinut o zi, poate două, în arest, după aceea se 
organizează o mare sărbătoare în care el este adus în circul roman. Am nişte date 
aici: războiul dacic s-a terminat în anul 106, sărbătorile care au ţinut o sută 
douăzeci şi trei de zile în cinstea cuceririi Daciei s-au desfăşurat către sfârşitul 
anului 107. La 18 decembrie 107 au murit doi însoțitori ai Sfântului Ignatie, 
Zosima şi Lupus. La 20 decembrie 107 a fost martirizat Sfântul Ignatie, fiind 
sfâşiat de doi lei în amfiteatrul din Roma. Zece mii de gladiatori au pierit pentru 
distracţia poporului atunci, zece mii de gladiatori! Unsprezece mii de fiare 
sălbatice au fost ucise în acest mare circ Marcellus din Roma. Fiarele au sfâşiat 





trupul Sfântului Ignatie, iar oasele mici şi oasele mari, tari şi întregi, au fost strânse 
cu evlavie şi duse ca un trofeu la Antiohia şi îngropate în cimitirul din Dafhi. Dafhi 
era o poiană foarte frumoasă a Antiohiei mari, către munte. Antiohia este pe malul 
unui fluviu care curge foarte repede în Marea Mediterană şi sus, către munte, era 
această poiană unde se distrau toți antiohienii. Şi acolo au fost duse oasele 
Sfântului Ignatie din circul din Roma, cu mare cinste şi au fost prohodite şi 
îngropate acolo. În timpul lui Teodosie al II-lea, ele au fost mutate cu mare cinste 
într-o biserică din Antiohia căreia i s-a dat numele Sfântul Ignatie. Şi acest locaş 
era mai înainte un templu al zeiţei Fortuna, devenind după aceea, biserică. Acestea 
sunt datele istorice în legătură cu acest martir şi transferul de sfinte moaşte de la 
Roma, din Italia, în Antiohia Orientului. 


Frați creştini, vechii romani îndeosebi aveau o mare plăcere să vadă sângele 
curgând. Aceşti gladiatori de care v-am amintit aici... era o mare bucurie moartea 
lor, sângele vărsat era o mare distracție pentru ei. Se întâmpla că pe arenă nu 
mureau definitiv, erau muşcaţi de o fiară şi erau date alte alte trupuri omeneşti să 
fie sfâşiate, nu mureau. ȘI atunci, ca să elibereze terenul, nisipul de pe amfiteatru, 
luau aceşti morţi - erau oameni de serviciu; îi luau şi îi aruncau într-o regiune de 
lângă arenă, era o regiune a suliţelor înfipte cu vârfurile în sus. Era ca o pădure de 
suliți, se chema în limba latină spoliarum. Erau aruncaţi aşa încât cădeau în sulițe 
până ajungeau la baza lor. Şi sulița pătrundea unde se nimerea, încât până Jos bieţii 
creştini mureau, pentru că mai ales creştinii erau cei care erau sacrificați pe aceste 
arene romane. Sfântul Ignatie n-a fost aruncat acolo. S-au apropiat de el doi lei 
care l-au apucat unul de sus, de cap şi altul de picioare, l-au răsturnat şi l-au sfâşiat, 
încât au rămas numai oasele mari şi puţine din oasele mici din trupul lui sfânt, pe 
nisipul arenei. Şi inima lui, cum am amintit la început. Creştinii care priveau cu 
durere acest martiriu, după ce s-a potolit furia poporului, au cules oasele acestea 
ale Sfântului Ignatie, ce-a mai rămas din sângele lui care pătase nisipul arenei şi le- 
au transportat, cum v-am spus, în Antiohia, unde l-au îngropat cu cinste, în timpul 
lui Teodosie al II-lea, mai târziu, pe la anul 400 şi ceva. Aşa sfârşeşte viaţa 
pământească Sfântul Ignatie. 


Şi acum să vă citesc câteva pasaje scurte din IESIRI = 


Sfântului, în care [vedem că] dorea foarte mult să nu fie împiedicat acest martiriu 
al lui, să fie lăsat, că vrea să moară pentru Hristos. Şi iată, o să auziţi cuvintele lui: 


scria către romani. 





„Vă rog să nu-mi arătaţi o bunăvoință nepotrivită. Lăsaţi-mă să fiu mâncare 
fiarelor, prin care pot dobândi pe Dumnezeu. Sunt grâu al lui Dumnezeu şi sunt 
măcinat de dinţii fiarelor, ca să fiu găsit pâine curată a lui Hristos“. 


Era încă în Smirna, era în Lurcia de astăzi, când scria aceste lucruri, de atunci 
dorea să fie măcinat de dinţii fiarelor, ca un grâu al lui lisus Hristos. „Mai 
degrabă, linguşiţi fiarele, ca ele să-mi fie mormânt şi să nu lase nimic din trupul 
meu; ca nu adormind, Să fiu povara cuiva. Atunci voi fi cu adevărat ucenic al lui 
lisus Hristos, când nici trupul meu nu-l va vedea lumea. Faceţi rugăciuni lui 
Dumnezeu pentru mine, ca Să fiu găsit, prin aceste unelte, jertfă lui Dumnezeu. 
Nu vă poruncesc ca Petru şi Pavel. Aceia erau apostoli; eu, un osândit; aceia, 
liberi; iar eu, până acum, rob. Dar dacă sufăr, voi fi un dezrobit al lui Hristos şi 
voi învia liber în El. Acum când sunt înlănţuit, învăţ să nu mai doresc nimic”, 


În continuare la alt capitol micuţ: 

„Din Siria până la Roma” spune el, „mă lupt cu fiarele pe uscat şi pe mare, 
noaptea şi ziua, înlănţuit de zece leoparzi, adică de o grupă de ostaşi; aceştia, 
chiar când le faci bine, se fac mai răi. Cu nedreptăţile lor, capăt mai multă 
învăţătură; « dar nu cu aceasta m-am îndreptăţit». Aş dori ca fiarele să-mi fie 
pregătite şi mă rog să-mi fie îndată gata. Am să le linguşesc, ca să mă mănânce 
iute, nu precum se tem unii şi nu se ating de ele. lar dacă nu vor voi de bună 
voie, eu le voi sili. ertaţi-mă! Eu ştiu ce mi-i de folos. Acum încep Să fiu ucenic! 
Nici o făptură din cele văzute şi din cele nevăzute să nu caute să mă împiedice 
de-a dobândi pe Hristos! Să vină peste mine foc şi cruce, haite de fiare, tăierea 
cărnii, împărțirea trupului, risipirea oaselor, strivirea mădularelor, măcinatul 
întregului trup, relele chinuri ale diavolului. Să vină toate, numai să dobândesc 
pe Hristos!” 


Câtă dragoste pentru Hristos! Şi noi ne văicărim când dă un guturai peste noi sau o 
boală, începem să ne întristăm şi să ne tânguim şi să cârtim mai ales, că Dumnezeu 
e vinovat. 


„La nimic nu-mi vor folosi desfătările lumii, nici împărăţiile veacului acestuia. 
«Mai bine-mi este să mor» în Hristos lisus, decât să împărăţesc marginile 
pământului. Pe Acela Îl caut, Care a murit pentru noi; pe Acela ÎI vreau, Care a 
înviat pentru noi. Naşterea mea mi-i aproape. lertaţi-mă fraţilor, să nu mă 
împiedicaţi să trăiesc, să nu voiţi să mor! Nu-l daţi lumii pe cel care voieşte să fie 
al lui Dumnezeu, nici nu-l amăgiţi cu materia! Lăsaţi-mă Să primesc lumină 
curată! Ajungând acolo, voi fi om! Îngăduiţi-mi să fiu următor al patimilor 





Dumnezeului meu! Dacă-L are cineva în el, să se gândească ce vreau şi să aibă 
milă de mine, pentru că ştie cele care mă apasă.” 


„«Stăpânitorul veacului acestuia» vrea să mă răpească şi să strice gândurile 
mele despre Dumnezeu. Nimeni, dar, dintre cei de faţă să nu-l ajute! Mai bine 
fiţi cu mine, adică cu Dumnezeu! Să nu căutaţi să vorbiţi de lisus Hristos, dar să 
doriţi lumea”, 


Cam aşa facem noi. 


„Invidia să nu se sălăşluiască în voi. Nici dacă v-aş ruga, când aş fi lângă voi, să 
nu mă ascultați, ci ascultați cele ce vă scriu. Vă scriu fiind viu şi dorind să mor. 
Dorinţa mea a fost răstignită şi nu este în mine foc, care să iubească materia, ci 
«apă vie» care grăieşte în mine şi-mi spune dinăuntrul meu: «Vino la Tatăl!»” 


Un glas lăuntric îi spune acest cuvânt. „Nu mă bucur de hrana cea stricăcioasă, 
nici de plăcerile vieţii acesteia. Vreau pâinea lui Dumnezeu, care este trupul lui 
Iisus Hristos, Cel din sămânţa lui David, iar băutură vreau sângele Lui, care 
este dragoste nestricăcioasă. * 


Şi aşa mai departe încă, sunt mai multe capitole în care îşi mărturisea acest dor de 
a muri pentru lisus Hristos. 


Şi acum e Do, un paragraf scurt despre Naşterea Domnului 


din Sfânta Fecioară Maria: 


„iStăpânitorul veacului acestuia n-a cunoscut fecioria Mariei, naşterea lui 
Hristos din ea şi moartea Domnului. Trei taine răsunătoare, care s-au săvârşit în 
tăcerea lui Dumnezeu. Dar cum s-au descoperit veacurilor? O stea a strălucit pe 
cer mai mult decât toate stelele; lumina ei era nespusă şi noutatea ei minuna; 
toate celelalte stele, împreună cu soarele şi luna, horă făceau în jurul stelei, care 
covârşea cu lumina ei pe toate.” 


Şi nu uitaţi că aceste cuvinte sunt scrise cu vreo şaptezeci de ani după venirea lui 
Iisus Hristos în lume. 


„Atunci orice magie s-a nimicit şi orice legătură a răutăţii a pierit; neştiinţa S-a 
risipit; iar vechea împărăție a căzut, când Dumnezeu S-a arătat în trup omenesc 
spre înnoirea vieţii veşnice. A luat început ceea ce fusese hotărât de Dumnezeu şi 
prin aceasta toate se puneau în mişcare, pentru că se pregătea nimicirea morții. ” 





ŞI încă un mic capitol din Scrisoarea către Efeseni, cam cum trebuie să fim noi: 


Frați creştini, ne aflăm către sfârşitul postului în cinstea Naşterii Mântuitorului 
nostru lisus Hristos. Acest post este rânduit în amintirea postului pe care l-a făcut 
profetul Moise când a urcat pe Muntele Sinai şi a primit Tablele Legii, cele zece 
porunci. În cinstea apropierii de Dumnezeu, aşa cum spune Scriptura, a stat față 
către faţă şi a ascultat de glasul lui Dumnezeu şi a scris cele zece porunci care sunt 
date omenirii întregi pentru paza lor, prin care ne îndreptăm viaţa noastră, ca să ne 
apropiem de Dumnezeu cu gând curat şi cu cinste sufletească. Primele patru 
porunci, ştiţi că sunt datorii către Dumnezeu, iar ultimele şase, datorii către noi 
în fata lui Dumnezeu. În cinstea postului pe care I-a ţinut Moise cu ocazia primirii 
acestor zece porunci, prăznuim şi noi creştineşte postul acesta dinaintea Naşterii 
Mântuitorului Hristos. Moise a primit Tablele Legii, poruncile scrise pe piatră. Noi 
(...) ne pregătim să primim Cuvântul întrupat, Cuvântul lui Dumnezeu, Logosul, 
Cuvântul lui Dumnezeu întrupat prin Sfânta Fecioară Maria. Şi, fără îndoială, 
prăznuind din an în an sărbătoarea Naşterii Domnului, Îl rugăm pe lisus pruncul să 
coboare şi în noi, în fiecare inimă, să simțim prezența şi mireasma Lui 
dumnezeiască. 


Când a venit plinirea vremii şi s-a întrupat Cuvântul lui Dumnezeu în lume, frați 
creştini, în lumea păgână era un mare haos. îndeosebi dezmăţul, viața morală era 
foarte scăzută. Omenirea murea prin propriile sale păcate. Noi acum, înainte de 
Naşterea Domnului, ne pregătim creştineşte, postim rugându-ne, pomenindu-ne 
morţii noştri, căutând să fim în raporturi bune cu cei din jurul nostru... cu familia 
noastră, pentru că aşa ne învaţă Dumnezeul întrupat. ŞI aşa e şi bine. 


Dacă omenirea ar urma aceste porunci dumnezeieşti, n-ar mai fi războaie în 
lume. Lumea întreagă ar fi o mare familie în care oamenii S-ar înţelege unii pe 
alții şi s-ar întrajutora. Ar fi ca o adevărată familie toată omenirea pe glob. Dar 
oamenii, unii au pe deasupra, alţii puţin mai înlăuntru porunca lui Dumnezeu şi 
îşi schimbă oarecum viaţa; însă... majoritatea oamenilor au rămas tot oameni 





pământeşti, cu inimi de piatră, cum spune undeva Scriptura. Adică nesimţitori la 
această adiere a Duhului Sfânt, această lucrare a lui Dumnezeu asupra noastră 

Bucură-te, Sfinte Ionatie de Dumnezeu purtătorule, care pe lisus Hristos în 
inimă L-ai purtat! 





